Kimi Räikkönen ja Duudsonit laittoivat viime keväänä elämän risaiseksi.

NAKUILUA Tässä veneessä Kimi vietti viiden vähäpukeisen miehen kanssa poreallasbileitä Monacon vierasvenesatamassa.

Subin Duudsonit tuli taloon -sarjan päätösjaksossa vierailevat muun muassa Kimi Räikkönen, Dirty Sanchez ja David Hasselhoff.

Duudsonit ja Kimi viettivät kostean illan formulatähden loistopaatilla. Juhlijat pääsivät vauhtiin kun siirryttiin porealtaaseen.

– Meillä oli ihan älyttömän hauskaa, sairaan nastat bileet. Kimi oli ihan mieletön isäntä Jukka Hildén kertoi Iltalehdelle.

Kimin veneen kannella nähtiin parikin viuhahdusta

– Perhekalleuksia ei nähty, mutta ehkä jokunen persvako. Siihen en ota kantaa, oltiinko ilkosillaan vai ei, Jukka naurahtaa.

Irwiniä Monacon yössä

Kimi itse istui porealtaassa lippalakissaan, joka on tutusti väärinpäin, lippa niskassa. Altaassa poreili kaikkiaan kuusi miestä.

– Se oli sellaista aidon rehellistä meininkiä. Juhlimme tyylikkäästi, mutta rokkenrollisti. Musiikkina meillä soi Irwin Goodmanin biisit, Jukka kertaa tunnelmia.

Jarppi Leppälä kehuu ohjelmassa Kimiä reiluksi kaveriksi, joka pitää kavereista huolta.

– Kimi on kiinnostunut vain ajamisesta.

Duudsonit tuli taloon -sarjan päätösjaksossa jännitetään, selviävätkö Duudsonit Gumball 3000 -kilpailusta laittomasti varustellulla ambulanssilla ja voittavatko he rallin pääpalkinnon, The Spirit of Gumballin.

Subin alkuvuoden huppumenestyssarjan viimeinen jakso nähdään kanavalla torstaina 15.3. kello 21